
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 674 


6 Αυγούστου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση των διατάξεων του Οργανισμού του Κοι¬ 
νωφελούς Ιδρύματος με την επωνυμία «Ίδρυμα Κε- 
φαλονιάς και Ιθάκης» που κυρώθηκε από 15.2.1991 

Π.Δ. (128Β ) . 1 

Έγκριση σύστασης κοινωφελούς ιδρύματος με την 
επωνυμία «ΙΔΡΥΜΑ ΑΛΕΞΑΝΔΡΟΥ ΜΑΝΙΔΑΚΗ» . 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καταβολή έκτακτης οικονομικής ενίσχυσης σε 250 
πρώην εργαζόμενους των Συ μμαχικών Βάσεων Κρή¬ 
της και Αεροπορίας στη Βάση Γουρνών . 3 

Χορήγηση έκτακτης οικονομικής ενίσχυσης στους 
πρώην εργαζομένους των Αμερικανικών Βάσεων 

Ελληνικού, Νέας Μάκρης . 4 

Αποδοχή δωρεά παραχώρησης οικοπέδου από το Δήμο 
Σερίφου στο ΤΑΧΔΙΚ . 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Τροποποίηση των διατάξεων του Οργανισμού του Κοινω¬ 
φελούς Ιδρύματος με την επωνυμία «Ίδρυμα Κεφαλο- 
νιάς και Ιθάκης» που κυρώθηκε από 15.2.1991 Π.Δ. 
(128Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του Π.Δ/τος από 15.2.1991 (128/91 Β) με το οποίο 
εγκρίθηκε η σύσταση του κοινωφελούς ιδρύματος με την 
επωνυμία «ΙΔΡΥΜΑ ΚΕΦΑΛΟΝΙΑΣ ΚΑΙ ΙΘΑΚΗΣ» και κυ¬ 
ρώθηκε ο οργανισμός του. 
β. Του άρθρου 98 του Α.Ν. 2039/1939 και 
γ. Του άρθρου 110 του Αστικού Κώδικα. 

2. Τις αριθ. 14/31.7.1995 και 16/5.2.1996 αποφάσεις 
του Διοικητικού Συμβουλίου του εν λόγω ιδρύματος. 

3. Την αριθμ. 411/24.1.1996 απόφαση του Πρωθυ¬ 
πουργού και του Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς» 
(58Β729.1.1996). 

4. Τις αριθ. 37/4.12.1995 και 15/17.5.1996 γνωμοδο¬ 
τήσεις του Συμβουλίου Εθνικών Κληροδοτημάτων. 


Με πρόταση των Υπουργών Εθνικής Παιδείας και θρη¬ 
σκευμάτων, Πολιτισμού, Περιβάλλοντος Χωροταξίας και 
Δημοσίων Έργων και του Υφυπουργού Οικονομικών, απο¬ 
φασίζουμε: 

Άρθρο μόνο 

Εγκρίνεται η τροποποίηση των παρακάτω διατάξεων 
του Οργανισμού του Ιδύματος με την επωνυμία «ΙΔΡΥΜΑ 
ΚΕΦΑΛΟΝΙΑΣ ΚΑΙ ΙΘΑΚΗΣ», σύμφωνα με τις αριθμ. 14/ 
1995 και 16/1996 αποφάσεις του Διοικητικού Συμβου¬ 
λίου του ιδρύματος οι οποίες κατόπιν αυτού τροποποιού¬ 
νται ως ακολούθως: 

1. Η παρ. 3 του άρθρου 1 αντικαθίσταται ως εξής: 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος. Στο μέσον της σφραγίδας, απεικονίζεται περι- 
γραμμικά ο Νόμος Κεφαλληνίας και κάτω από το περί¬ 
γραμμα του Νομού, αναγράφεται το έτος έγκρισης της σύ¬ 
στασής του (1991). 

2. Το άρθρο 2 αντικαθίσταται ως εξής: 

1. Οι βασικοί σκοποί του Ιδρύματος είναι: 

α. Η προστασία ορθολογική διαχείριση και αξιοποίηση 
των στοιχείων του φυσικού περιβάλλοντος, των φυσικών 
και πλουτοπαραγωγικών πόρων αλλά και του εν γένει οικο¬ 
συστήματος των νησιών Κεφαλονιάς και Ιθάκης καθώς και 
της ευρύτερης περιοχής του Ιονίου Πελάγους του συνδέε¬ 
ται οργανικά με αυτά και παράλληλα η ανασυγκρότηση του 
φυσικού και ανθρωπογενούς περιβάλλοντος των περιο¬ 
χών των νησιών που επλήγησαν από φυσικές ή τεχνολογι¬ 
κές καταστροφές ή που θα πληγούν ενδεχομένως μελλο¬ 
ντικά. 

β. Η προστασία, διατήρηση και ανάδειξη της μνημειακής 
κληρονομιάς και της πολιτιστικής παράδοσης των νησιών 
με την οργάνωση, προώθηση, υποστήριξη και ενίσχυση 
(ηθική και υλική) επιστημονικών και πολιτιστικών δραστη¬ 
ριοτήτων και πρωτοβουλιών ποιοτικού χαρακτήρα. 

2. Οι σκοποί αυτοί θα αποτελούν συμβολή στην οικονο¬ 
μική κοινωνική και πολιτιστική ανάπτυξη των νησιών και θα 
επιδιώκονται με την συνεργασία των φορέων του δημο¬ 
σίου και ιδιωτικού τομέα, καθώς και με τη συνδρομή, τόσο 
των μονίμων κατοίκων των νησιών, όσο και εκείνων της 
ομογένειας (απόδημοι εσωτερικού και εξωτερικού). 

3. Ως πρόσφορα μέσα για την επίτευξη των ανωτέρω 
σκοπών του ιδρύματος ενδεικτικά αναφέρονται: η εκπό¬ 
νηση μελετών, η κατασκευή και επίβλεψη έργων σχετικά 

με την αποκατάσταση, ανάδειξη και αξιοποίηση στοιχείων 
του φυσικού και δομημένου περιβάλλοντος και της μνη¬ 
μειακής και πολιτιστικής κληρονομιάς, ο σχεδιαομός και 
εφαρμογή σχετικών ερευνητικών προγραμμάτων, σε συ¬ 
νεργασία όπου είναι δυνατόν, με φορείς του δημοσίου ή 
και ιδιωτικού τομέα, η πραγματοποίηση ή ενίσχυση εκδό¬ 
σεων ιστορικού, καλλιτεχνικού, επιστημονικού καιενγένει 
πνευματικού περιεχομένου με αντικείμενο τα δύο νησιά 
και τον ευρύτερο χώρο του Ιουνίου πελάγους, που θα είναι 
χρήσιμες για την ποιοτική ανάπτυξη του τόπου, η χορή¬ 
γηση χρηματικών ή άλλων βραβείων σε φυσικά και νομικά 
πρόσωπα για επιστημονικούς σκοπούς ή κοινωνική προ¬ 
σφορά, η χορήγηση υποτροφιών σύμφωνα με τις διατάξεις 
του Α.Ν. 2039/1939 και του Ν. 1583/1985, η διοργάνωση 
σχετικών συνεδρίων και πνευματικών ή καλλιτεχνικών εκ¬ 
δηλώσεων, καθώς και η οικονομική ή άλλη ενίσχυση νομι¬ 
κών προσώπων μη κερδοσκοπικού χαρακτήρα που έχουν 
παρεμφερείς με το Ίδρυμα σκοπούς και δράση. 

4. Το Διοικητικό Συμβούλιο, κατά την κατάρτιση του 
ετήσιου προγράμματος του Ιδρύματος και την ψήφιση του 
Προϋπολογισμού, αποφασίζει κάθε φορά περί της προτε- 
ραιότητος στην εκπλήρωση των προαναφερομένων σκο¬ 
πών καθώς και των μέσων που θα χρησιμεύσουν για την 
επίτευξή τους. 

3. Το εδαφ. γ' της παρ. 2 του άρθρου 3 αντικαθίσταται 

ως εξής: Λ . 

γ. Οι χρηματικές παροχές ή επιχειρηγήσεις, καθώς και 

οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου του Δημοσίου ή ιδιωτικού 
τομέα προς αυτό, περιλαμβανομένων και εκείνων των 
ομογενών, όπως επίσης και οι τυχόν επιχορηγήσεις ή επι¬ 
δοτήσεις προγραμμάτων του ιδρύματος από την Ευρω¬ 
παϊκή Ένωση ή άλλο διεθνή Οργανισμό. 

4. Στο τέλος της παρ. 2 του άρθρου 3 προστίθεται εδά¬ 
φιο (δ) ως εξής: 

δ. Τα έσοδα από διάφορες δραστηριότητες όπως Π.Χ. 
πωλήσεις εντύπων από εκδόσεις των οποίων τα δικαιώ¬ 
ματα έχει το ίδρυμα κλπ. 

5. Οι παρ. 1,3,4,6,8,9,12 και 13 του άρθρου 4 αντικαθί¬ 
στανται ως εξής: 

1. Το ίδρυμα διοικείται από πενταμελές (δμελές) Διοι¬ 
κητικό Συμβούλιο το οποίο αποτελείται από πρόσωπα 
«εγνωσμένου κύρους» με σημαντική προσφορά στον 
τόπο, αξιόλογη μόρφωση και καλλιέργεια και γενικότερα 
κοινωνική εκτίμηση. Τα πρόσωπα αυτά θα κατάγονται από 
τα νησιά Κεφαλονιάς ή Ιθάκης και θα είναι ηλικίας τουλάχι¬ 
στον 30 ετών. 

3. Από της ισχύος του παρόντος μέλη του Διοικητικού 
Συμβουλίου ορίζονται κατ’ αλφαβητική σειρά τα ακόλουθα 


α. Νίκη σύγυζος Αγγέλου Γουλανδρή το γένος Κεφαλά. 
β. Ηλίας Μπεριάτος του Τηλέμαχου, 
γ. Ανδρέας Ποταμιάνος του Αναστασίου, 
δ. Μαρίνος Φωκάς - Κοσμετάτος του Σπυρίδωνος, 
ε. Γεράσιμος Φωκάς του Λουκά. 

4. Τα μέλη του Διοικητικού Συμβουλίου ορίζουν με 
πράξη τους, έπειτα από σχετική ψηφοφορία, τον Πρόεδρο 
και Αντιπρόεδρο καθώς επίσης τον Γραμματέα και τον Τα¬ 
μία αυτού. Ο Ορισμός (εκλογή) επαναλαμβάνεται ανά πε¬ 


νταετία. 

6. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιοδή- 
ποτε λόγο μέλους του Διοικητικού Συμβουλίου, τούτο συ¬ 
νέρχεται εκτάκτως και υποχρεωτικά εντός τριάντα (30) 


ημερών από της επέλευσης του ρηθέντος γεγονότος, κα- 
λούμενον υπό του αναλόγως του γεγονότος προεδρεύο- 
ντος του Διοικητικού Συμβουλίου για την εκλογή νέου μέ¬ 
λους, τηρουμένων των όρων του παρόντος και του άρθρου 
99 του Α.Ν. 2039/1939. Στη συνέχεια και εφ’ όσον το μέ¬ 
λος που αντικαστάθηκε κατείχε κάποιο αξίωμα (πρόε¬ 
δρος, αντιπρόεδρος, γραμματέας, ταμίας) γίνεται εκλογή 
για τον ορισμό ενός μέλους του Διοικητικού Συμβουλίου 
στο αξίωμα αυτό. Ο Ορισμός αυτός ισχύει μόνον για το 
εναπομένον χρονικό διάστημα μέχρι συπληρώσεως της 
κατά την παράγραφο 4 του παρόντος πενταετούς θητείας 
(και όχι για ολόκληρη την πενταετία από της εκλογής). Η 
ίδια διαδικασία ισχύει και εάν τα αντικαθιστάμενα μέλη εί¬ 
ναι περισσότερα του ενός οπότε το Διοικητικό Συμβούλιο 
ανασυντίθενται αναλόγως. Κανένα μέλος του Διοικητικού 
Συμβουλίου δεν μπορεί να κατέχει ταυτόχρονα δύο αξιώ¬ 
ματα. 

8. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του Ιδρύματος, εφόσον έγιναν έπειτα από 
εντολή του Διοικητικού Συμβουλίου και αποδεικνύεται ότι 
πραγματοποιήθηκαν νόμιμα. 

9. Το Διοικητικό Συμβούλιο συνέρχεται τακτικώς, κάθε 
τρεις (3) μήνες, εκτάκτως, δε, όταν παρίσταται ανάγκη και 
το ζητήσει ο Πρόεδρος ή δύο (2) τουλάχιστον, μέλη του, 
με γραπτή αίτησή τους προς τον Πρόεδρο, πάντοτε όμως 
έπειτα από πρόσκληση του Προέδρου Μεταξύ δύο συνε¬ 
δριάσεων ο Πρόεδρος, δύναται να αποφασίζει για θέματα 
επείγοντος χαρακτήρα, οι αποφάσεις όμως αυτές επικυ¬ 
ρώνονται στην αμέσως επόμενη συνεδρίαση από το Διοι¬ 
κητικό Συμβούλιο. 

12. Σε περίπτωση αδικαιολόγητης απουσίας μέλους του 
Διοικητικού Συμβουλίου από τρεις (3) συνεχείς συνεδριά¬ 
σεις, εκπίπτει, αυτό αυτομάτως, από την ιδιότητα του 
αυτή. 

13. Τέλος, ορίζεται ότι στις συνεδριάσεις του Διοικητι¬ 
κού Συμβουλίου δύναται να παρίστανται εκπρόσωποι των 
τοπικών αρχών ή άλλα πρόσωπα ανάλογα με τα συζητού- 
μενα θέματα κατόπιν πρόσκλησης τους από τον Πρόεδρο 
του Διοικητικού Συμβουλίου. 

6. Τα εδαφ. β', γ', δ και ε του άρθρου 6 αντικαθίστανται 
ως εξής: 

β. Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβου¬ 
λίου επτά (7) τουλάχιστον, ημέρες πριν από τη συνε¬ 
δρίαση. 

Σε περίπτωση έκτακτης συνεδρίασης οι προσκλήσεις 
μπορούν να γίνονται και προφορικώς μέχρι και την προη¬ 
γούμενη ημέρα από τη συνεδρίαση. 

γ. Καταρτίζει, μετά του Αντιπροέδρου βοηθούμενος 
από το Γραμματέα την ημερήσια διάταξη των θεμάτων που 
θα συξητηθοϋν. θέμα που δεν περιλαμβάνεται σ' αυτήν 
συζητείται, μόνο εφ’ όσον συμφωνήσει γι’ αυτό η πλειο- 
ψηφία των παρόντων μελών του Διοικητικού Συμβου¬ 
λίου. 

δ. Εισηγείται στο Διοικητικό Συμβουλίου τα θέματα της 
συζήτησης. Μπορεί όμως, όποτε κρίνει σκόπιμο να ανα¬ 
θέτει εγγράφως ή προφορικώς την εισήγηση διαφόρων 
θεμάτων σε άλλο μέλος τους Διοικητικού Συμβουλίου ή σε 

υπάλληλο του ιδρύματος ή σε άλλο κατάλληλο πρό¬ 
σωπο. 

ε. Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. Τα έγγραφα μπορεί 
να φέρουν την ένδειξη «ακριβές αντίγραφο» και υπο¬ 
γραφή του γραμματέα του Διοικητικού Συμβουλίου ή 
υπαλλήλου του ιδρύματος εφ’ όσον βέβαια υπάρχει η υπο¬ 
γραφή του Προέδρου στο Πρωτότυπο σχέδιο του εγγρά¬ 
φου. 

7. Η παρ. 2 του άρθρου 7 αντικαθίσταται ως εξής: 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο να βοηθεί- 
ται από υπάλληλο του ιδρύματος, την ευθύνη όμως για τις 
ενέργειες τούτου φέρει πάντοτε ο ίδιος. 

Στους Υπουργούς Εθνικής Παιδείας και θρησκευμά¬ 
των, Πολιτισμού και Περιβάλλοντος Χωροταξίας και Δημο¬ 
σίων Έργων και τον Υφυπουργό Οικονομικών, αναθέ¬ 
τουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 26 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΥΦΥΠ. ΟΙΚΟΝΟΜΙΚΩΝ 

ΓΕΩΡΠΟΣ ΔΡΥΣ 

ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΩΝ 

ΓΕΩΡΠΟΣ ΠΑΠΑΝΔΡΕΟΥ 


ΠΕΡΙΒΑΛΛΟΝΤΟΣ ΧΩΡ/ΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΠΟΛΙΤΙΣΜΟΥ 

ΣΤΑΥΡΟΣ ΜΠΕΝΟΣ 


-♦- 

( 2 ) 

Έγκριση σύστασης κοινωφελούς ιδρύματος με την επω¬ 
νυμία «ΙΔΡΥΜΑ ΑΛΕΞΑΝΔΡΟΥ ΜΑΝΙΔΑΚΗ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 25425/21.11.1994 πράξη του Συμβολαιο¬ 
γράφου Αθηνών Σωτηρίου Δραγωνέα, με την οποία οι Αρι¬ 
στείδης Μανιδάκης του Γεωργίου, Μαρία Μανιδάκη του 
Ιωάννη, Ασπασία Μανιδάκη του Ιωάννη σύστησαν κοινω¬ 
φελές ίδρυμα με την επωνυμία «ΙΔΡΥΜΑ ΑΛΕΞΑΝΔΡΟΥ 
ΜΑΝΙΔΑΚΗ». 

2. Τις διατάξεις των άρθρων:· α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 20.11.1995 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 411/24.1.1996 κοινή απόφαση του Πρω¬ 
θυπουργού και Υπουργού Οικονομικών, με την οποία ανα¬ 
τέθηκαν αρμοδιότητες του Υπουργού Οικονομικών στους 
Υφυπουργούς Οικονομικών (ΦΕΚ 58/Β'). 

Με πρόταση του Υπουργού Εσωτερικών - Δημόσιας 
Διοίκησης και Αποκέντρωσης και του Υφυπουργού Οικο¬ 
νομικών, αποφασίζουμε: 

Άρθρο μόνο 

1. Εγκρίνουμε τη σύσταση κοινωφελούς ιδρύματος με 
την επωνυμία «ΙΔΡΥΜΑ ΑΛΕΞΑΝΔΡΟΥ ΜΑΝΙΔΑΚΗ», η 
οποία έγινε από τους Αριστείδη Μανιδάκη του Γεωργίου, 
Μαρία Μανιδάκη του Ιωάννη, Ασπασία Μανιδάκη του Ιω¬ 


άννη με την αριθ. 25425/21.11.1994 πράξη του Συμβο¬ 
λαιογράφου Αθηνών Σωτηρίου Δραγωνέα. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Εσωτερικών - Δημόσιας Διοίκησης 
και Αποκέντρωσης και διέπεται από τις διατάξεις της πα¬ 
ραπάνω συστατικής του πράξης, του παρακάτω οργανι¬ 
σμού, του Α.Ν. 2039/1939 και των διαταγμάτων που εκ- 
δόθηκανή θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσερα 
(14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΑΛΕΞΑΝΔΡΟΥ ΜΑΝΙΔΑΚΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΑΛΕΞΑΝΔΡΟΥ ΜΑΝΙΔΑΚΗ», που συστήθηκε από τους 
Αριστείδη Μανιδάκη του Γεωργίου, Μαρία Μανιδάκη του 
Ιωάννη, Ασπασία Μανιδάκη του Ιωάννη με την αριθμ. 
25425/21.11.1994 πράξη του Συμβολαιογράφου Αθηνών 
Σωτηρίου Δραγωνέα, αποτελεί νομικό πρόσωπο ιδιωτικού 
δικαίου και διέπεται από τις διατάξεις της παραπάνω συ¬ 
στατικής πράξης, του παρόντος οργανισμού, του Α.Ν. 
2039/1939, όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα στο πλαίσιο, την επωνυμία του 
ιδρύματος, την έδρα και το έτος έγκρισης της σύστασής 
του και στη μέση σύμπλεγμα των κεφαλαίων γραμμάτων 
Α.Μ., αρχικών γραμμάτων του ονοματεπωνύμου του εκ 
των ιδρυτών Αριστείδη Μανιδάκη. 

Άρθρο 2 

Σκοπός του ιδρύματος είναι: 

Η χορήγηση δύο (2) χρηματικών βραβείων κάθε έτος, 
ένα στον πρώτο μαθητή ή μαθήτρια του Λυκείου και ένα 
στον πρώτο μαθητή ή μαθήτρια του Γυμνασίου, εφ’ όσον: 
α) συγκεντρώσουν βαθμολογία άνω των 15 μονάδων στις 
20, β) οι γονείς τους είναι κάτοικοι Σίβα Πυργιώτιοσας 
Ηρακλείου Κρήτης και γ) τουλάχιστον ένας από τους γο¬ 
νείς τους είναι εγγεγραμμένος στην Κοινότητα Σίβα. 

Σε περίπτωση κατά την οποία δεν υπάρξει μαθητής ή 
μαθήτρια που να συγκεντρώνει τις πιο πάνω προϋποθέ¬ 
σεις για να βραβευθεί, το ποσό του χρηματικού ή κατά πε¬ 
ρίπτωση και των δύο χρηματικών βραβείων θα διατίθεται, 
κατά την κρίση του Διοικητικού Συμβουλίου, για την κατα¬ 
σκευή έργων κοινής ωφέλειας στην κτηματική περιφέρεια 
της Κοινότητας Σίβα και για ενίσχυση των πολιτιστικών εκ¬ 
δηλώσεων που οργανώνει κάθε έτος η Κοινότητα ή ο Πο¬ 
λιτιστικός Σύλλογος αυτής. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Τραπεζική κατάθεση ύψους δύο εκατομμυρίων 
(2.000.000) δρχ. η οποία θα παραμείνει σε αναπαλλοτρί¬ 
ωτο λογαριασμό. 

β) Η πλήρη κυριότητα δύο (2) οριζόντιων ιδιοκτησιών συ- 

νολικής επιφάνειας ογδόντα εννέα κα, τρ,άντα τρία δική εντολή του Διοικητικού Συμβουλίου κα. αποδεικνύε- 

8^> μέτρων, ο,ρν έρ', των οδών Ιππο- τα, 6τ, πρα,ματοπο,ηθρκαν νΟμ,μα. 

κράτους 83 και Ερεσσού πολυκατοικία στην Αθήνα, τα Αρθρο 5 

^ ... __ ,,ΛτΛΛτΑΐίηΤΠί' - «Γ- 1 _Α ΤιιιίβΛΙΐΧ'ίΑΙΙ 


κμυιυυ*, υυ Γν<_*ι ^ - 

οποία αποτελούν ενιαίο χώρο ισόγειου καταοτήματος. 


2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιοσδήποτε 
φυσικού ή νομικού προσώπου, προς αυτό. 

Άρθρο 4 


1 Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και λειτουργία του, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε 
όμως σύμφωνα με τις διατάξεις της συστατικής πράξης, 
του παρόντος οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθοϋν σε εκτέλεση 
του νόμου τούτου, καθώς και των λοιπών σχετικών νόμων 


Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Αριστείδη Μανιδάκη του Γεωργίου, β) Μαρία Μανι- 
δάκη του Ιωάννη, γ) Ασπασία Μανιδάκη του Ιωάννη, δ) Νι¬ 
κόλαο Κορφή του Ευαγγέλου και ε) Δημήτριο Κουκά του 

Ιωάννη. ,. , 7 

2. Τα μέλη του Διοικητικού Συμβουλίου ορίζουν με 

πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

3 Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, από τους: α) Εμμανουήλ Σακελλαρίδη του 
Κωνσταντίνου και Ιωάννη Μανιδάκη του Στυλιανού, σε πε¬ 
ρίπτωση δε αρνήσεως ή αδυναμίας τους κατά προτίμηση 
από τους πλησιέστερους εξ αίματος ή εξ αγχιστίας συγγε¬ 
νείς του εκ των ιδρυτών Αριστείδη Μανιδάκη του Γεωρ¬ 
γίου, σύμφωνα με τις διατάξεις της συστατικής πράξης και 
του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά τον Ια¬ 
νουάριο και Ιούλιο κάθε έτους και έκτακτα όποτε το ζητή¬ 
σει ο Πρόεδρος ή δύο (2) από τα μέλη του, με γραπτή αί¬ 
τησή τους προς τον Πρόεδρο, πάντοτε όμως έπειτα από 
πρόσκληση του Προέδρου. 

5. Το Διοικητκό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα, Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίτπωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. Τα πρακτικά υπογράφονται 
από όλα τα μέλη που μετέχουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει- 


και διαταγμάτων. 

2 Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το Νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του 
από 20.12.1939 Β. Δ/τος (ΦΕΚ 552/Ά). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και παθη¬ 
τικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1 Ο Πρόεδρος του Διοικητικού Συμβουλίου του ιδρύμα- 
τος. 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβου¬ 
λίου πέντε (5) τουλάχιστον ημέρες πριν από τη συνε¬ 
δρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν, δεν συζητείται, εκτός αν πρόκειται για επείγουσα 
υπόθεση και συμφωνήσει γι' αυτό ή πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για την σύνταξη των πρακτικών του Διοικη¬ 
τικού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος. 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε άνα απο τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Χορήγηση βραβείων 

Τα δύο (2) χρηματικά βραβεία θα χορηγούνται κάθε 
έτος σε μαθητές που πληρούν τις προϋποθέσεις οι οποίες 
αναφέρονται στο άρθρο 2 του παρόντος οργανισμού. 

Τα βραβεία θα απονέμονται σε ειδική για το σκοπό αυτό 
τελετή κατά τη διάρκεια των εκδηλώσεων προς τιμή του 
πολιούχου του χωριού Σίβα στις 29 Αυγούστου. 


Το Διοικητικό Συμβούλιο του ιδρύματος θα πληροφο¬ 
ρείται τα πρόσωπα που πληρούν τις προϋποθέσεις για να 
λάβουν τα βραβεία από τους αρμόδιους φορείς, όπως Γυ- 
μανσιάρχες, Λυκειάρχες, Πρόεδρο Κοινότητας κ.λπ. 

Το χρηματικό ύψος των απονεμομένων βραβείων θα 
καθορίζει το Διοικητικό Συμβούλιο του ιδρύματος με από¬ 
φασή του σε συνάρτηση με τα συνολικά καθαρά έσοδα της 
περιουσίας του. 

Άρθρο 10 

Οικονομική διαχείριση 

1 .Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίχει την 1 η Ιανουάριου και λή¬ 
γει την 31η Δεκεμβρίου του ίδιου έτους. Κατ’ εξαίρεση, η 
πρώτη διαχειριστική περίοδος αρχίζει από την ημέρα δη¬ 
μοσίευσης στην Εφημερίδα της Κυβερνήσεως του σχετι¬ 
κού Π. Δ/τος έκγκρισης της σύστασης του ιδρύματος, η 
οποία μπορεί να παραταθεί μέχρι την 31 η Δεκεμβρίου του 
επομένου ημερολογιακού έτους, με απόφαση του Διοικη¬ 
τικού Συμβουλίου που λαμβάνεται στην πρώτη συνε¬ 
δρίαση του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α’). 

Άρθρο 11 
Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α. Βιβλίο πρωτοκόλλου αλληλογραφίας. 

β. Βιβλίο πρακτικών συνεδριάσεων του Διοικητικού Συμ¬ 
βουλίου. 

γ. Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ. Βιβλίο - μητρώο χορήγησης των χρηματικών βρα¬ 
βείων. 

ε. Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Εσωτερικός Κανονισμός 

Το Διοικητικό Συμβούλιο με απόφασή του μπορεί να 
εγκρίνει και να τροποποιεί εσωτερικό κανονισμό του Ιδρύ¬ 
ματος που θα ρυθμίζει με περισσότερες λεπτομέρειες της 
διοίκηση και λειτουργία αυτού. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 

119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Αρθρο 14 

Διάλυση του Ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο Νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Κοινότητα 
Σίβα Πυργιώτισσας Ηρακλείου Κρήτης. 

Στον Υπουργό Εσωτερικών - Δημόσιας Διοίκησης και 
Αποκέντρωσης και στον Υφυπουργό Οικονομικών αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 23 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΕΣΩΤΕΡΙΚΩΝ - ΔΗΜ. ΔΙΟΙΚΗΣΗΣ ΥΦΥΠ. ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΓΕΩΡΓΙΟΣ ΔΡΥΣ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 33783 (3) 

Καταβολή έκτακτης οικονομικής ενίσχυσης σε 250 πρώην 

εργαζόμενους των Συμμαχικών Βάσεων Κρήτης και 

Αεροπορίας στη Βάση Γουρνών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις τουτ άρθρου 46 του ΝΔ 2698/53, όπως 
συμπληρώθηκε με το άρθρο 38 του Ν. 2224/94. 

2. Το άρθρο 27 του Ν. 2081/92 (ΦΕΚ 154/Α/10.9.92), 
με το οποίο προστέθηκε νέο άρθρο 29Α στο Ν. 1558/85 
«Κυβέρνηση και Κυβερνητικά όργανα». 

3. Την υπ’ αριθμ. 1196/25.6.96 απόφαση του Δ.Σ. του 
ΟΑΕΔ (αριθμ. συνεδρίασης 26/25.6.96) που μας υποβλή¬ 
θηκε με το υπ' αριθμ. 111423/3.7.96 έγγραφό του, απο¬ 
φασίζουμε: 

Εγκρίνουμε τη χορήγηση έκτακτης οικονομικής ενίσχυ¬ 
σης εκατό χιλιάδων (100.000) δρχ. σε 250 άτομα, πρώην 
εργαζομένων στην Αμερικανική Βάση Γουρνών με τις εξής 
προϋποθέσεις: 

1. Να είναι άνεργοι κατά το χρόνο καταβολής. 

2. Κατά το έτος 1995 να μην έχουν πραγματοποιήσει 
πάνω από 100 ημερομίσθια. 

3. Κατά το τρέχον έτος 1996 και από 1.1.96 μέχρι 
31.5.96, να μην έχουν πραγματοποιήσει πάνω από 60 
ημερομίσθια. 

4.0 έλεγχος ότι ήσαν πρώην εργαζόμενοι στις Συμμαχι¬ 
κές Βάσεις Κρήτης και Αεροπορίας στη Βάση Γ ουρνών, να 
γίνεται από τα ασφαλιστικά τους βιβλιάρια. 

Η κατάσταση ανεργίας τους υα βεβαιώνεται με Υπεύ¬ 
θυνη Δήλωση του Ν. 1599/86. 

Η δαπάνη η οποία ανέρχεται περίπου σε 25.000.000 
δρχ. (100.000x250=25.000.000), θα βαρύνει τον ΚΑΕ 
2637 του ΟΑΕΔ, δεν βαρύνει τον Κρατικό προϋπολογισμό 
και ως εκ τούτου δεν εμπίπτει στις διατάξεις της παρ. 3 
του άρθρου 22 του Ν. 2362/95 (περί Δημοσίου Λογιστι¬ 
κού). Για το λόγο αυτό δεν απαιτείται σύμπραξη του 
Υπουργού Οικονομικών. 


Για την καταβολή του ποσού των 25.000.000 δρχ. ορί¬ 
ζεται υπόλογος η προϊσταμένη της Τοπικής Αλικαρνασσού 
ΜΕΤΟΧΙΑΝΑΚΗ ΦΙΛΙΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1996 

Ο ΥΠΟΥΡΓΟΣ 

ΕΥΑΓΓ. ΓΙΑΝΝΟΠΟΥΛΟΣ 
-♦- 

Αριθ. 33816 (4) 

Χορήγηση έκτακτης οικονομικής ενίσχυσης στους πρώην 

εργαζομένους των Αμερικανικών Βάσεων Ελληνικού, 

Νέας Μάκρης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν.Δ. 2698/53 όπως 
συμπληρώθηκε με το άρθρο 38 του Ν. 2224/94. 

2. Το άρθρο 27 του Ν. 2081/92 (ΦΕΚ 154/Α/10.9.92) 
με το οποίο προστέθηκε νέο άρθρο 29Α στο Α. 1558/85 
«κυβέρνηση και Κυβερνητικά Όργανα». 

3. Την υπ’ αριθμ. 1241 /2.7.1996 απόφαση του Δ.Σ. του 
ΟΑΕΔ (αριθμ. συνεδρ. 27/2.7.1996 που μας υποβλήθηκε 
με το υπ’ αριθμ. 111612/9.7.1996 έγγραφό του, αποφα¬ 
σίζουμε: 

Εγκρίνουμε την καταβολή έκτακτης οικονομικής ενί¬ 
σχυσης εκατό χιλιάδων (100.000) δρχ. για 120 άτομα 
ανέργους, πρώην εργαζομένων των Αμερικανικών Βάσε- 
ωνα Ελληνικού, Νέας Μάκρης κ.λπ. με τις εξής προϋποθέ¬ 
σεις: 

1) Να είναι άνεργοι, κατά το χρόνο καταβολής. 

2) Κατά το έτος 1995 να μην έχουν πραγματοποιήσει 
πάνω από 100 ημερομίσθια. 

3) Κατά το τρέχον έτος 1996 και από 1.1.96 μέχρι 
31.5.96 να μην έχουν πραγματοποιήσει πάνω από 60 ημε¬ 
ρομίσθια. 

Η κατάσταση ανεργίας τους θα βεβαιώνεται με Υπεύ¬ 
θυνη Δήλωση του Ν. 1599/86. 

Η δαπάνη θα βαρύνει το ΚΑΕ 2637 του ΟΑΕΔ και ανέρ¬ 
χεται περίπου σε 12.000.000 δρχ. 
(100.000 χ 120=12.000.000). 

Η δαπάνη αυτή δεν βαρύνει τον κρατικό προϋπολογισμό 
και δεν εμπίπτει στις διατάξεις της παρ. 3 του άρθρου 22 
του Ν. 2362/95 (περί Δημοσίου Λογιστικού). Για το λόγο 
αυτό δεν απαιτείται σύμπραξη του Υπουργού Οικονομι¬ 
κών. 

Υπόλογος διαχειριστής ορίζεται ο Προϊστάμενος της 
Τ.Υ. Γλυφάδας Νικόλαος Σταματόπουλος. 

Να εκδοθεί χρηματικό ένταλμα προπληρωμής και η 
απόδοση λογαριασμόύ να γίνει μέχρι 30.11.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1996 

Ο ΥΠΟΥΡΓΟΣ 

ΕΥΑΓΓ. ΓΙΑΝΝΟΠΟΥΛΟΣ 

Αριθ. 71745.79142 (5) 

Αποδοχή δωρεάν παραχώρησης οικοπέδου από το Δήμο 
Σερίφου στο ΤΑΧΔΙΚ. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του Ν.Δ. 1017/71 «Περί συστάσεως 
ΤΑΧΔΙΚ.». 

2. Την αριθμ. 43/95 απόφαση του Κοινοτικού Συμβου¬ 
λίου Σερίφου με την οποία παραχωρείται δωρεάν εκ μέ¬ 
ρους της Κοινότητας ατο ΤΑΧΔΙΚ, οικοπεδική έκταση 
403,77 τ.μ., στην θέση, Ναοχάλια, εντός των ορίων του οι¬ 
κισμού Λειβαδιού Κοινότητας Σερίφου για την ανέγερση 
Ειρηνοδικείου. 

Το οικόπεδο αυτό είναι σχεδιασμένο στο από 
28.12.1994 τοπογραφικό διάγραμμα κλ. 1/100 και στο 
από 2.5.1995 τοπογραφικό διάγραμμα κλ. 1 /100 (που συ¬ 
μπληρώνει το προηγούμενο) το οποίο θεωρήθηκε από την 
κοινότητα Σερίφου και προσδιορίζεται από τα σημεία: 
Α.Ε. μέτρα 14,30 
Ε.Ζ. μέτρα 25,50 
Ζ.Δ. μέτρα 16,50 
Δ.Α. μέτρα 26.40 και συνορεύει: 
α) Ανατολικά: Η πλευρά Α.Ε. με παραλιακή (επαρχιακή) 
οδό. 

β) Νότια: Η πλευρά ΑΔ με κοινοτική οδό. 


γ) Βόρεια: Η πλευρά ΕΖ με υπάρχουν κτίσμα κοινοτικού 
οικοπέδου. 

δ) Δυτικά: Η πλευρά ΔΖ με μη αναγραμόνα στοιχεία ιδιο¬ 
κτησίας,. 

Ειδικότερα και σύμφωνα με την απόφαση του Κοινοτι¬ 
κού Συμβουλίου Σερίφου αριθμ. 43/95 η ανέγερση του Ει- 
δηνοδικείου θα γίνει εντός της υπό στοιχεία Α,Ε,Ζ,Δ,Α, 
έκτασης, συνολικού εμβαδού 403,77τ.μ. 

3. Την από 13.3.96 γνωμοδότηση καταλληλότητος του 
Τμήματος Τεχνικής Υπηρεσίας του Υπουργείου Δικαιοσύ¬ 
νης, σύμφωνα με την οποία το ανωτέρω οικόπεδο κρίνεται 
κατ' οικονομία κατάλληλο. 

4. Την απόφαση του Διοικητικού Συμβουλίου του ΤΑΧ¬ 
ΔΙΚ που έλαβε κατά την 802/29.5.96 Συνεδρίαση περί 
αποδοχής της δωρεάν παραχώρησης του οικοπέδου αυ¬ 
τού, αποφασίζουμε: 

Εγκρίνουμε την ανωτέρω απόφαση του Διοικητικού 
Συμβουλίου του ΤΑΧΔΙΚ, περί αποδοχής της δωρεάν πα¬ 
ραχώρησης οικοπέδου 403,77 τ.μ. από το Δήμο Σερίφου 
στο ΤΑΧΔΙΚ, για την ανέγερση Ειρηνοδικείου Σερίφου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 1996 

Ο ΥΠΟΥΡΓΟΣ 

ΕΥΑΓΓ. ΒΕΝΙΖΕΛΟΣ 








